 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መርዓ ዘመላኽዑ መናእሰይ መቐለ ኣደዳ ዕዳ ኾይንና ይብሉ 12 ነሓሰ 2020 እቲ መመላኽዕትን ኣዳለውቲ ኣልባሳት መርዑን ምድላው መግብን መስተን ሙዚቃ ስእልን ካልኦትን ዘጠቓልል ኢንዳስትሪ መርዓ ብደረጃ ዓለም ዓመታዊ ልዕሊ 70 ቢሊየን ዶላር ዘንቀሳቕስ ዓውዲ ከም ዝኾነ ይግመት ኣብዚ ሕጂ እዋን ግን ብምኽንያት እቲ ዓለማዊ ለበዳ ዝርግሐ ኮሮናቫይረስ ንምቁጽጻር ሰብ ብብዝሒ ዝእከበሎምን ዝሳተፈሎምን ሃይማኖታዊ ባህላውን ማሕበራውን በዓላትን ፌስታታትን ተሰሪዞምዮም ካብዚ ብዝብገስ ኢንዳስትሪ መርዓ ምዝሕሓል ኣርእዩ መንእሰይ በሪሁ ኣሰፋ ዲጄ ቢ ዋና ጸሓፊ ማሕበር ዲጄታት ኢትዮጵያ ጨንፈር ትግራይ እዩ ንዓመታት ኣብ ዝተፈላለዩ ምድላዋት ኣጻዋቲ ዲስኮ ዲጄ ኮይኑ ሰሪሑ ካብቶም ኣስታት 150 ዝኾኑ ኣባላት እታ ማሕበር እቶም ዝበዝሑ ካልእ ዝሓቑፎም ስራሕ ስለ ዘይብሎም ዓርሶምን ዝሕግዙዎም ስድራቤቶምን ንጸገም ከምዝተቓልዑ ይዛረብ ቅድም ክብል መንግስቲ ትግራይ ዝርግሐ ኮሮናቫይረስ ንምቁጽጻር ብዘውጸኦ ኣዋጅ ኣብ ከተማ መቐለ ሓዊሱ ኣብ ዝተፈላለዩ ከተማታት እቲ ክልል ዝካየድ መርዓ ለይታዊ ትልሂትን መሰል ማሕበራዊ ንጥፈታትን ተኸልኪሎምዮም እቲ ዓውዲ ኣብ ኢትዮጵያ ኢሉውን ኣብ ትግራይ ንብዙሓት ሰባት ስራሕ ዕድል ዝፈጠረን ኣብ ምዕባይ ዝነበረን እዩ መርዓ ኣብ እዋን ቀይሕ ራዕዲ ኣዘራራቢ ጉዳይ መርዓ ትሕቲ ዕድመ ኣብ ትግራይ ቀለበት ሕጸ ይኹን መርዓ ኣይመልስን ኮሮናቫይረስ መርዓ ልደትን ሞትን ኣብ እዋን ኮቪድ-19 ብርግጽ ኣብ ዝሓለፈ ወርሒ መንግስቲ እቲ ኣዋጅ ክፎክስኳ እንተገበረ እቲ ኩነታት ከም ዘይተቐየረ ዝዛረብ መንእሰይ በሪሁ ኣሰፋ ነዚ ዝፈትዎ ሞያ ዲጀይ ገዲፉ መራሒ ታክሲ ይዝውር ከም ዘሎ ይዛረብ እቶም ኣብዚ ስራሕቲ ዝነጥፉ ሰብ ሞያ ድማ ብሰንኪ ለበዳ ኮሮናቫይረስ ስራሕቶም ከም ዝተዘሓሓለ ይዛረቡ ኣብዚ እዋን ምኢቲ ብምኢቲ ካብ ስራሕ ወጻኢ ዝኾንናሉ ኩነታት እዩ ዘሎ ኮቪድ-19 ዓለም ለኻዊ ጸገም ኮይኑ ኣብዚ ክልል መጺኡውን ዝበኣሰ ነቲ ናይ ሙዚቃ ኢንዳስትሪ ዝዓጸወሉ ኩነታት እዩ ዘሎ ይብል ዲጄ በሪሁ በዚ ምኽንያት ኣብ ለይታዊ ተልሂት መርዓን መሰል ምድላዋትን ዝነጥፉ ዝነበሩ ዲጄታት ንልዕሊ ሓሙሽተ ኣዋርሕ ስራሕ ደው ከም ዘበሉን ንቁጠባዊ ጸገማት ከምዝተቓልዑን ይሕብር እቲ ዘለናሉ ሞያ ጠመተ ኣይተገበረሉን ኣብ ሚድያውን ዝተልዓለ ነገር የለን ከም ሕቶውን ቀሪቡ ዝተውሃበና መልሲ የለን ዝብል ዲጄ ቢ ናብቲ ዝነበርዎ ስራሕ ክምለሱ ዘፍቅድ ኩነታትኳ እንተዘይሃልዩ መንግስቲ ካልኦት ናይ ስራሕ ዕድላት ክረኽቡ ሓገዝ ክገብር ከም ዘለዎ ይገልጽ ንሕና መናእሰይ ስለ ዝኾንና ዓቕሚ ኣለና ማካሮኒን ጣፍን ክወሃበና ኣይንደልን ክንሰርሕ ጥጡሕ ባይታ ይፈጠረልና ኣብ ዘሎ ክፍቲ ስራሕ ኣቲና ክንሰርሕ ጊዝያዊ ኣታዊ እንረኽበሉ ስራሕ እንተዝፈጥረልና በሃላይ እየ ይብል ኣመላኻዕቲኸ? 